**LÍŠKA A SYR**

Štefan Moravčík

Na kraji lesa, Vrana len tak rastie,

kde cesta klesá, s radosťou jej zakráka:

hladná líška chcela jesť, - Máš ty, líška šťastie

rozmýšľala ostošesť: na dobrého speváka!

Za to, že si taká milá...

Podídem ja odhodlane

k nafúkanej, pyšnej vrane, Ledva zobák otvorila,

čo sa práve vracia z ciest hneď syr padol,

s kusom syra ako päsť. zletel nadol,

Počkaj, vtáča ufúľané, kde ho líška , hopla,

uvidíme, čo sa stane, s veľkou chuťou zlopla:

keď ti začnem hlavu pliesť! - Vidíš,

Prisahám na svoju česť, vrana namyslená,

syr sa musí ku mne zniesť! ale si sa kopla!

Prefíkaná líška hneď vrane sa líška:

- Vranka, vraj si mrzká,

vraj ti zobák vŕzga,

ktosi riekol omylom.

Zaspievaj mi o milom,

s ktorým pôjdeš na sobáš

a čo preňho pod zub máš?

Štefan Moravčík: **POPLETOVA PALETA**

Poznáte Peťka Popletu?

Fí, ten má pestrú paletu

na kuchynskom stole,

až to oči kole.

Je tam, verte doslova,

kávová i čajová,

horčicová, vajcová,

papriková, slivková...

Vždy, keď jedol, tancoval,

farby uňho mali bál.

Pomaľoval stoly všetky

a cítil sa ako kráľ.

Jahody i čučoriedky,

všetko mal on v zime, v lete

ako maliar na palete.

Ale raz si veru dal!

Namaľoval panáčika

a ten sa mu iba smial:

- Za tie farby z kuchyne

veľký trest ťa neminie.

Skončíš dakde v komíne!

**GAJDULIENKA**

Štefan Moravčík

Tancoval tenký s tenkou

v komore za putienkou,

mačka im gajdovala,

slamené gajdy mala.

Tancoval tlstý s tlstou

v komore za kapustou,

mačka im gajdovala,

slamené gajdy mala.

Tancoval myšiak s myšou

v komore pred ich skrýšou,

mačka im gajdovala,

hop a skok, obed mala.

**PRI PECI**

Štefan Moravčík

Spievala si babka mačka:

- Mám peňazí diežku,

do zeme sú zakopané,

neviem, v ktorom briežku.

Keď tie zlatky niekde nájdem,

nový život začnem,

vyrastie mi z maku ovos

a z fazule jačmeň.

Zasmial sa jej kocúr dedko:

- Načo ti je peniaz?

Siala by si, siala všetko,

záhradôčky nemáš!